

**แผนดำเนินงานเพื่อเสริมสร้างพฤติกรรมการอ่าน**



**องค์การบริหารส่วนตำบลลำไทรโยง**

**อำเภอนางรอง จังหวัดบุรีรัมย์**

**คำนำ**

 กรมส่งเสริมการปกครองท้องถิ่นเล็งเห็นความสำคัญของการอ่านหนังสือ เนื่องจากปัจจุบันพฤติกรรมการอ่านหนังสือของประชาขนมีน้อย ขาดการส่งเสริมการอ่าน ประกอบกับการประชุมคณะกรรมการ
บูรณาการส่งเสริมวัฒนธรรมการอ่านเพื่อเสริมสร้างสังคมแห่งการเรียนรู้ ครั้งที่ 1/2560 เมื่อวันที่
26 กรกฎาคม 2560 โดยรองนายกรัฐมนตรี (พลเอก ธนะศักดิ์ ปฏิมาประกร) เป็นประธานการประชุม
เพื่อขับเคลื่อนแผนแม่บทส่งเสริมวัฒนธรรมการอ่านสู่สังคมแห่งการเรียนรู้ของไทย พ.ศ. 2560 – 2564
ที่ประชุมมีมติเห็นชอบให้กระทรวงมหาดไทยดำเนินการส่งเสริม/สนับสนุนให้เกิดการพัฒนาสถานที่อ่านหนังสือประจำหมู่บ้าน/ชุมชน/ตำบล เพื่อให้มีสภาพที่เหมาะสมต่อการอ่านหนังสืออย่างน้อยองค์กรปกครองท้องถิ่นละ 1 แห่ง เพื่อให้บรรลุผลตามยุทธศาสตร์ที่ 2 อำนวยความสะดวกในการเข้าถึงสื่อการอ่านของประชาชนทั้งในชุมชนเมืองและภูมิภาค และยุทธศาสตร์ที่ 4 สร้างสภาพแวดล้อมที่เอื้อต่อการส่งเสริมการอ่าน ภายใต้แผนแม่บทส่งเสริมวัฒนธรรมการอ่าน

 เพื่อเป็นการดำเนินงานขับเคลื่อนการส่งเสริมวัฒนธรรมการอ่านเพื่อสร้างสังคมแห่งการเรียนรู้
ของไทย พ.ศ. 2560 – 2564 เกิดผลสัมฤทธิ์อย่างเป็นรูปธรรม และสร้างพฤติกรรมรักการอ่านของ
ประชาชน รวมถึงการสร้างโอกาสการเข้าถึงหนังสือของประชาชน องค์การบริหารส่วนตำบลลำไทรโยง
จึงดำเนินการจัดทำแผนดำเนินงานเสริมสร้างพฤติกรรมการอ่าน

กองการศึกษา ศาสนาและวัฒนธรรม

องค์การบริหารส่วนตำบลลำไทรโยง

**สารบัญ**

**เรื่อง หน้า**

บทที่ 1 บทนำ 1

บทที่ 2 วิสัยทัศน์ พันธกิจ เป้าประสงค์ ๒

บทที่ 3 ยุทธศาสตร์และแผนงานการพัฒนา 3-4

คำสั่ง 5

**บทที่ 1**

**บทนำ**

 “อ่านทุกที่ ที่มีตัวหนังสือ” การอ่านเป็นทักษะของการรับรู้เรื่องราวและประสบการณ์ได้เท่ากับการฟัง การอ่านหนังสือเป็นบ่อเกิดแห่งการเรียนรู้และมีความจำเป็นอย่างยิ่งที่ทุกคนต้องสนใจอ่าน และต้องอ่านให้สามารถทันต่อโลกปัจจุบันซึ่งเป็นยุคของสังคมข่าวสาร การอ่านยังเป็นเครื่องมือแสวงหาความเพลิดเพลิน
เป็นการพักผ่อนหย่อนใจ คลายเครียดได้ การอ่านสามารถอ่านได้ทุกที่ ทั้งที่ตั้งใจหรือไม่ตั้งใจ เช่น ข้อความตามป้ายรถเมล์ ตามหลังรถ ป้านโฆษณา ล้วนแต่มีสาระดีๆ ทั้งนั้น แต่การที่จะเป็นนักอ่านที่ดีต้องเป็นผู้มีความคิดริเริ่มสร้างสรรค์ปราศจากความลำเอียง สามารถแยกแยะข้อคิดเห็นและข้อเท็จจริงออกจากกันได้ สุดท้ายคือสรุปผลการวิเคราะห์ทั้งหมดออกมา หรือการนำการอ่านมาจัดกิจกรรมการเรียนรู้แบบร่วมมือกันแบบผสมผสาน

 เพื่อเป็นการขับเคลื่อนแผนแม่บทส่งเสริมวัฒนธรรมการอ่านสู่สังคมแห่งกาเรียนรู้ของไทย พ.ศ. 2560 – 2564 องค์การบริหารส่วนตำบลลำไทรโยงร่วมกับศูนย์การศึกษานอกระบบและตามอัธยาศัยตำบลลำไทรโยง จึงดำเนินการส่งเสริม/สนับสนุนให้เกิดการพัฒนาสถานที่อ่านหนังสือประจำหมู่บ้าน/ชุมชน/ตำบล เพื่อให้มีสภาพที่เหมาะสมต่อการอ่านหนังสืออย่างน้อยองค์กรปกครองส่วนท้องถิ่นละ 1 แห่ง เพื่อให้บรรลุผลตามยุทธศาสตร์ที่ 4 สร้างสภาพแวดล้อมที่เอื้อต่อการส่งเสริมการอ่าน

**บทที่ 2**

**วิสัยทัศน์ พันธกิจ เป้าประสงค์**

**วิสัยทัศน์**

 ห้องสมุด “ท้องถิ่น รักการอ่าน องค์การบริหารส่วนตำบลลำไทรโยง บริหารจัดการแบบมีส่วนร่วม เป็นแหล่งเรียนรู้คู่ชุมชน ส่งเสริมการเรียนรู้พร้อมนำสู่วินัยรักการอ่านที่ยั่งยืน

**พันธกิจ**

1. พัฒนาทุกช่วงวัยให้มีทักษะและนิสัยรักการอ่านและการเรียนรู้ตลอดชีวิต ด้วยกิจกรรมส่งเสริมการอ่าน ทุกรูปแบบ
2. จัดหาทรัพยากรสื่อส่งเสริมการอ่านที่มีคุณภาพและหลากหลายเหมาะสมกับทุกช่วงวัย มุ่งเน้นสื่อที่ประชาชนต้องรู้ ควรรู้และน่ารู้
3. ส่งเสริมและสนับสนุนให้มีแหล่งเรียนรู้ให้ทันสมัยรวมทั้งสภาพแวดล้อมที่เอื้อต่อการอ่านทุกกลุ่มเป้าหมาย

**เป้าประสงค์**

1. องค์การบริหารส่วนตำบลลำไทรโยงมุ่งพัฒนาทุกช่วงวัยให้มีทักษะและนิสัยรักการอ่านและการเรียนรู้ตลอดชีวิต ด้วยกิจกรรมส่งเสริมการอ่านทุกรูปแบบ
2. องค์การบริหารส่วนตำบลลำไทรโยงจัดหาทรัพยากรสื่อส่งเสริมการอ่านที่มีคุณภาพและหลายหลายเหมาะสมกับทุกช่วงวัย มุ่งเน้นสื่อที่ประชาชนต้องรู้ ควรรู้และน่ารู้
3. องค์การบริหารส่วนตำบลลำไทรโยง ส่งเสริมและสนับสนุนให้มีแหล่งการเรียนรู้ให้ทันสมัยรวมทั้งสภาพแวดล้อมที่เอื้อต่อการอ่านทุกกลุ่มเป้าหมาย

**เป้าหมาย**

 **เชิงปริมาณ**

1. ประชาชน พนักงานองค์การบริหารส่วนตำบลลำไทรโยงได้รับบริการสื่อส่งเสริมการอ่านที่มีคุณภาพในชุมชนของตนเองเป็นประจำทุกวัน/ปี (สื่อที่ประชาชนต้องรู้ ควรรู้และน่ารู้)
2. เด็กปฐมวัยในศูนย์พัฒนาเด็กเล็ก ได้รับการส่งเสริมการอ่านที่มีคุณภาพ และมีประโยชน์

 **เชิงคุณภาพ**

1. มุ่งปลูกฝังนิสัยรักการอ่านทุกช่วงวัย มีพฤติกรรม “นั่งที่ไหน อ่านที่นั่น”
2. ประชาชนตำบลลำไทรโยงทุกช่วงวัย มีทักษะการอ่านและเปลี่ยนแปลงพฤติกรรมการเรียนรู้ด้วยตนเองและเชื่อมโยงความรู้ใหม่ได้อย่างเป็นระบบ สามารถพัฒนาคุณภาพชีวิตและอยู่ในสังคมได้อย่างมีความสุข

**บทที่ 3**

**ยุทธศาสตร์และแผนงานการพัฒนา**

**ยุทธศาสตร์**

1. ปลูกสร้างพฤติกรรมรักการอ่านที่เข้มแข็งให้กับคนทุกช่วงวัย

2. อำนวยความสะดวกในการเข้าถึงสื่อการอ่านของประชาขนในตำบลลำไทรโยง

3. สร้างบรรยากาศและสภาพแวดล้อมให้เอื้อต่อการอ่าน

**ยุทธศาสตร์ที่ 1 ปลูกสร้างพฤติกรรมรักการอ่านที่เข้มแข็งให้กับคนทุกช่วงวัย**

 **แผนงาน**

1. ร่วมกับทุกภาคส่วนร่วมรณรงค์ส่งเสริมการอ่านให้กับคนทุกช่วงวัย
2. ส่งเสริมภูมิปัญญาและวัฒนธรรมท้องถิ่น
3. พัฒนาคนไทยทุกช่วงวัยให้มีความสามารถในการอ่าน วิเคราะห์

**กิจกรรม**

1. ประชุมวางแผนการดำเนินงาน
2. ดำเนินการจัดหาป้าน “ท้องถิ่น รักการอ่าน” องค์การบริหารส่วนตำบลลำไทรโยง
3. ดำเนินการขับเคลื่อน “ท้องถิ่น รักการอ่าน” องค์การบริหารส่วนตำบลลำไทรโยง เพื่อกระจายลงสู่ชุมชน

**เครือข่าย**

1. กำนัน/ผู้ใหญ่บ้าน
2. อำเภอ/ส่วนราชการในอำเภอ
3. องค์การบริหารส่วนตำบล
4. โรงพยาบาลส่งเสริมสุขภาพ
5. อสม.
6. วัด/พระภิกษุสงฆ์
7. กลุ่มอาชีพ
8. แหล่งเรียนรู้
9. ศูนย์พัฒนาเด็กเล็ก
10. โรงเรียน
11. การศึกษานอกระบบและตามอัธยาศัยตำบลลำไทรโยง

**ยุทธศาสตร์ที่ 2 อำนวยความสะดวกในการเข้าถึงสื่อการอ่านของประชาขนในตำบลลำไทรโยง**

**แผนงาน**

1. รณรงค์ให้มีการอ่านหนังสือประจำหมู่บ้าน
2. การส่งเสริมกิจกรรมการสร้างนิสัยรักการอ่านโดยเริ่มต้นระดับครอบครัว หมู่บ้าน ตำบล
3. จัดหาทรัพยากรการอ่านให้เพียงพอต่อการดำเนินงาน

**กิจกรรม**

1. กำหนดนโยบายให้ชุมชนจัดมุมหนังสือหรือห้องสมุดประชาชน
2. องค์การบริหารส่วนตำบลลำไทรโยงร่วมกับการศึกษานอกระบบและตามอัธยาศัยตำบล
ลำไทรโยงจัดกิจกรรมส่งเสริมการอ่าน
3. จัดทำวารสารส่งเสริมการอ่าน / แผ่นพับ / จุลสาร
4. กิจกรรมส่งเสริมการอ่านสำหรับเด็กปฐมวัย
5. จัดทำป้ายไวนิลประชาสัมพันธ์
6. ประชาสัมพันธ์ทางเว็บไซต์ facebook

**ผู้ดำเนินการ**

1. องค์การบริหารส่วนตำบลลำไทรโยงร่วมกับการศึกษานอกระบบและตามอัธยาศัยตำบล
ลำไทรโยง
2. ศูนย์พัฒนาเด็กเล็ก
3. ชุมชน

**ยุทธศาสตร์ที่ 3 สร้างบรรยากาศและสภาพแวดล้อมให้เอื้อต่อการอ่าน**

**แผนงาน**

1. พัฒนาแหล่งและรูปแบบส่งเสริมนิสัยรักการอ่านและการเรียนรู้ในชุมชน
2. พัฒนาสื่อและระบบเทคโนโลยีสารสนเทศ
3. เพิ่มช่องทางการเข้าถึงการอ่านในแหล่งเรียนรู้ใกล้ตัว
4. สร้างบรรยากาศและแรงจูงใจด้วยกิจกรรมรณรงค์การอ่าน

**ผู้ดำเนินการ**

1. องค์การบริหารส่วนตำบลลำไทรโยง
2. การศึกษานอกระบบและตามอัธยาศัยตำบลลำไทรโยง
3. ศูนย์พัฒนาเด็กเล็กโคกแร่ องค์การบริหารส่วนตำบลลำไทรโยง
4. โรงเรียน
5. หมู่บ้าน

**กิจกรรม**

1. จัดให้มีมุมหนังสือในหน่วยงานต่าง
2. เพิ่มบ้านหนังสือชุมชนและกิจกรรมส่งเสริมการอ่าน
3. โครงการห้องสมุดสำหรับหมู่บ้าน
4. กิจกรรมนั่งที่ไหนอ่านที่นั่น

**บทที่ 4**

**การติดตามและประเมินผล**

**คณะกรรมการติดตามและประเมินผล**

1. นายลมัย ธรรมสูตร นายกองค์การบริหารส่วนตำบลลำไทรโยง ประธานกรรมการ
2. นางนัฐฐา โยธาพล ปลัดองค์การบริหารส่วนตำบลลำไทรโยง รองประธานกรรมการ
3. นางสุพัตร หวีเกตุ หัวหน้าสำนักปลัด กรรมการ

รักษาการ ผู้อำนวยการกองการศึกษา ศาสนาและวัฒนธรรม

1. นายสมบูรณ์ จีนประสพ กำนันตำบลลำไทรโยง กรรมการ
2. ผู้ใหญ่บ้านทุกหมู่บ้าน กรรมการ
3. นางสาวภัทร์นรินทร์ อำนวยศรี นักวิชาการศึกษาชำนาญการ กรรมการและเลขานุการ

ทั้งนี้คณะกรรมการชุดนี้ มีอำนาจหน้าที่ ดังนี้

1. กำหนดแนวทาง และวิธีการในการติดตามและประเมินผล
2. ดำเนินการติดตามและประเมินผล
3. รายงานผล และเสนอความเห็นที่ได้จากการติดตามและประเมินผล อย่างน้อยปีละ 1 ครั้ง
4. แต่งตั้งคณะอนุกรรมการ หรือคณะทำงานเพื่อช่วยปฏิบัติงานตามที่เห็นสมควร

**วิธีการติดตามและประเมินผล**

องค์การบริหารส่วนตำบลลำไทรโยงได้กำหนดวิธีการในการติดตามและประเมินผล ดังนี้

1. แต่งตั้งคณะกรรมการติดตามและประเมินผล
2. จัดประชุมคณะกรรมการติดตามและประเมินผล เพื่อกำหนดแนวทางในการประเมินฯ
3. ประเมินฯ ตามแนวทางที่กำหนด
4. สรุป และรายงานผลการประเมินฯ

ห้วงเวลาในการติดตามและประเมินผล

 องค์การบริหารส่วนตำบลลำไทรโยงได้กำหนดห้วงเวลาในการติดตามและประเมินผล โดยให้คณะกรรมการ ที่ได้รับการแต่งตั้งเป็นผู้กำหนด ไม่น้อยกว่าปีละ 1 ครั้ง



**คำสั่งองค์การบริหารส่วนตำบลลำไทรโยง**

**ที่ 38/ 2563**

**เรื่อง แต่งตั้งเจ้าหน้าที่ดูแลบำรุงรักษาที่อ่านหนังสือประจำองค์การบริหารส่วนตำบลลำไทรโยง**

...............................................

 กรมส่งเสริมการปกครองท้องถิ่นเล็งเห็นถึงความสำคัญของการอ่านหนังสือ เนื่องจากพฤติกรรมการอ่านหนังสือของประชาชนไทยมีอัตราเฉลี่ยที่ลดลง สาเหตุประการหนึ่งคือโอกาสในการเข้าถึงหนังสือหรือข้อมูลสารสนเทศของประชาชนมีน้อย ขาดการส่งเสริมการอ่าน ประกอบกับการประชุมคณะกรรมการบูรณาการการส่งเสริมวัฒนธรรมการอ่านเพื่อสร้างสังคมแห่งการเรียนรู้ ครั้งที่ 1/2560 เมื่อวันพุธที่ 26 กรกฎาคม 2560 โดยรองนายกรัฐมนตรี (พลเอก ธนะศักดิ์ ปฏิมาประกร) เป็นประธานการประชุม เพื่อขับเคลื่อน
แผนแม่บทส่งเสริมวัฒนธรรมการอ่านสู่สังคมแห่งการเรียนรู้ของไทย พ.ศ. 2560 – 2564 ที่ประชุมมีมติเห็นชอบให้กระทรวงมหาดไทยดำเนินการส่งเสริม/สนับสนุนให้เกิดการพัฒนาสถานที่อ่านหนังสือประจำหมู่บ้าน/ชุมชน/ตำบล เพื่อให้มีสภาพที่เหมาะสมต่อการอ่านหนังสืออย่างน้อยองค์กรปกครองท้องถิ่นละ
1 แห่ง ดังนั้น องค์การบริหารส่วนตำบลลำไทรโยงจึงใช้จุดประชาสัมพันธ์องค์การบริหารส่วนตำบลลำไทรโยงใช้เป็นที่อ่านหนังสือท้องถิ่นรักกาอ่าน และเพื่อให้เป็นไปตามวัตถุประสงค์ของกรมส่งเสริมการปกครองส่วนท้องถิ่น จึงแต่งตั้งเจ้าหน้าที่ดูแลรักษาที่อ่านหนังสือประจำองค์การบริหารส่วนตำบลลำไทรโยง ดังรายชื่อต่อไปนี้

1. นางสาวภัทร์นรินทร์ อำนวยศรี นักวิชาการการศึกษาชำนาญการ
2. นางกัลย์สุดา น้อมกลาง เจ้าพนักงานธุรการชำนาญงาน

 ให้ผู้ที่ได้รับการแต่งตั้งตามคำสั่งนี้มีหน้าที่ดังกล่าวข้างต้น และปฏิบัติหน้าที่ที่ได้รับมอบหมาย
ให้บังเกิดผลดีแก่ทางราชการ และศูนย์พัฒนาเด็กเล็กต่อไป

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 3 เดือน กุมภาพันธ์ พ.ศ. 2563

 (ลงชื่อ)

 ( นายลมัย ธรรมสูตร )

 นายกองค์การบริหารส่วนตำบลลำไทรโยง